पटना। लोजपा प्रमुख रामविलास पासवान कहला अछि जे ओ अतीत क गलती स सबक लेलथि अछि। पासवान कहला जे बिहार विधानसभा चुनाव क बाद राज्य मे राजद लोजपा गठबंधन सरकार बनत। लोजपा सुप्रीमो स्वीकार केला जे 2005 मे विधानसभा आ 2009 मे लोकसभा चुनाव मे बिना तालमेल क चुनाव लड़ब एक भूल छल। पूर्व रेलमंत्री कहला जे 2005 मे बिहार मे राजद प्रमुख लालू प्रसाद क नेतृत्व मे सरकार नहि बनबा लोजपा गलती केलक। एहि स राजद आ लोजपा कए दूनू कए नुकसान भेल। ओ कहला जे 2005 क प्रकरण स नीतीश कुमार क रूप मे एकटा एहन व्यक्ति कए सत्ता मे एबाक मौका भेटल जे अहंकार मे चूर रहैत अछि आ जनता क भला नहि केलक।
 ओ कहला जे राजद लोजपा गठबंधन कए सत्ता मे एलाक बाद ओ सुपर सीएम नहि, बल्कि महावत क भूमिका मे रहताह। पासवान कहला जे सरकार एकटा हाथी क तरह होइत अछि। ओ गठबंधन क सरकार बनलाक बाद महावत क भूमिका मे रहताह, ताकि सरकार रास्ता न भटकए। ओ नव सरकार पर अंकुश रखबाक काज करताह। चुनाव क बाद त्रिशंकु विधानसभा क आशंका कए खारिज करैत पूर्व केंद्रीय मंत्री कहला जे कांग्रेस सहित अन्य धर्मनिरपेक्ष समूह आ दल क मदद क बिना अपन बूते ओ सरकार बनेबा मे सफल हेताह।
 सरकार बनला पर अपन भाई पशुपति कुमार पारस कए उप मुख्यमंत्री क रूप मेे पेश करबा पर पासवान कहला जे पारसक व्यापक अनुभव कए देखैत इ फैसला लेल गेल अछि। ओ खगड़िया क अलौली विधानसभा क्षेत्र स 1977 स विधायक छथि आ विधानसभा मे सबस वरिष्ठ सदस्य सेहो। ओ कहला जे हुनकर सरकार बनल त मुसलिम समुदाय मे व्यापक जनाधार वाला कोनो नेता कए नीक विभाग देल जाएत। 